Oratorij
Oratorijum je muzička kompozicija koju skupa izvode orkestar, hor, i vokalni solisti. Mada ima sličnosti, oratorijum treba razlikovati od opere. Razlike su u tome što kod oratorijuma nema podjele uloga među pjevačima, nema posebne scene ni kostima. Ipak, najveća je razlika u temi djela. U operi se uvijek radi o nekoj priči, bila ona ljubavna ili neka više dramatična priča o izdaji i prevari, pa čak i ubistvu. S druge strane, oratorijum prvenstveno obrađuje određenu sakralnu temu te su im u početku 'prirodan' ambijent bile crkve. Najveću popularnost oratorijumi su imali početkom 17. vijeka u Italiji. U drugoj polovini istog vijeka religiozni oratorij postepeno poprima svjetovni karakter. Oratoriji obično sadrže: Uvertiru, samo za muzičke instrumente. Razne arije, otpjevane od strane vokalnih solista. Recitative koji se obično koriste u razvoju radnje. Na kraju dolaze horovi, često monumentalni sa namjerom da prenesu osjećaj slave. Često su timpani i trube korišteni u refrenima kod oratorija. Kod italijanskih oratorija razlikujemo 'oratorio volgare' koji je nastajao na italijanskom jeziku, i 'oratorio latino' sa tekstom na latinskom jeziku. Kompozitori klasične muzike rado su komponovali oratorijume, a naročito Georg Friedrich Händel. Neki od njih su: Antonio Vivaldi, Juditha triumphans (1716) Johann Sebastian Bach, the Christmas Oratorio (1734) Georg Friedrich Händel, Messiah (1741) Paul McCartney, Liverpool Oratorio (1991)